kardosdrur/scandi-wiki huggingface dataset:
H.L. Hunley

H.L. Hunley var en ubåd lavet i sydstaterne under den amerikanske borgerkrig. Den var den første undervandsbåd som klarede at sænke et krigsskib, selv om den gik tabt lige efter eller under angrebet.

Hunley blev opfundet og finansieret af Horace Lawson Hunley. Den skulle drives frem med håndkraft af et mandskab på 8. Syv mand skulle dreje propellen og en mand styre. 

Et par uger efter at båden kom til Charleston blev den konfiskeret af Sydstaternes marine.

Ulykker 
 29. august 1863 – Fem ud af mandskabets otte mand drukner under et træningsdyk, efter ved et uheld kom til at neddykke ubåden.
 15. oktober 1863 – Hunley kommer ikke op igen til overfladen under et træningsdyk, hele mandskabet dør, deriblandt opfinderen Horace Lawson Hunley selv.

Selve angrebet 

17. februar 1864 blev ubåden sendt ud på sit første og sidste opgave, at sænke nordstatskrigsskibet USS Housatonic, som deltog i blokaden af Charleston. Hunley var armeret med en såkaldt stangtorpedo; en krudtladning monteret på en lang stang foran båden. Denne ladning havde en spis med modhager på, som skulle sætte sig fast i skroget på USS Housatonic. Når Hunley så havde bakket, ville et tov som forbandt minen med ubåden blive strammet, og krudtladningen udløses. Hunley klarede at sætte torpedoen fast i siden på Housatonic, torpedoen sprang idet Hunley trak sig tilbage. Housatonic sank i løbet af 5 minutter. 

Hunley sank også, dog først efter at have signaleret til land at angrebet var gennemført. Det er uvist hvorfor Hunley sank, men det er muligt at den blev så stærkt skadet under eksplosionen at den senere sank, idet den dykkede ned for at gå ind til land. En stangtorpedo kunne være mindst lige farlig for angriberen som offeret. Tovet som blev brugt til at udløse torpedoen kunne ikke være særlig langt – i så fald havde der været fare for at tovet viklet sig ind i propellen. Fundet af det, som kan være gamle batterier og kobberledninger i vraget af Hunley, kan derimod tyde på at torpedoen blev detoneret elektrisk – men uanset hvad, så sank Hunley før den nåede land.

Det har vist sig, at et af besætningsmedlemmerne kom fra Danmark: Johan Frederik Carlsen, født den 9. april 1841 i Ærøskøbing. Johan Frederik Carlsen sad som nr. 4 af de 7 der roede båden. Altså i midten. Der var 8 i alt i båden, den 8 var styrmand Man mener efter forsøg, at eksplosionen trykpåvirkning gav lunge trauma og slog besætningen bevidstløs og dermed ihjel.

Vraget 

Vraget af Hunley blev enten fundet i 1995 af forfatteren Clive Cussler og organisasion National Underwater and Marine Agency (NUMA) eller af undervandsarkæologen E. Lee Spence i 1970. Cussler har beskrevet eftersøgningen og fundet i bogen ''The Sea Hunters'.

Referencer 

Undervandsbåde fra USA
Amerikanske borgerkrig
Menneskedrevne søfartøjer
Thomas Grace (Alias)

Thomas "Sidewinder" Grace er en fiktiv karakter i tv-serien Alias. Hans medvirken begyndte fra femte og sidste sæson.
Rachel Gibson

Rachel "Oracle" Gibson er en fiktiv karakter i tv-serien Alias. Hun medvirkede i femte sæson.

Baggrund

Biografi

Sæson 5

Trivia
Letlands Universitet

Letlands Universitet () er Letlands ældste universitet beliggende i hovedstaden Riga.
Universitetet er opdelt i 13 fakulteter.

Historie 
Letlands Universitet blev etableret i 1919. Mange politikere er uddannet på stedet, inklusiv lettiske premierministre, doktorer i fysik Ivars Godmanis og Einars Repše og medlem af parlamentet og uddannelsesminister doktor i filologi Ina Druviete.

Eksterne henvisninger 

 Officiel hjemmeside 

Universitet
Bygninger, konstruktioner og anlæg i Riga
Parænese

Parænese teologisk term for formaning. Formaning er afledt af det nedertyske ord vormanen; egentlig bede indtrængende, og har betydningen en belæring. Udover de generelle udsagn anvendes ordet særligt på litterære tekstafsnit med formanende afsnit, særligt i bibelske tekster, hvor den den kristnes etik kommer til udtryk. Parænes bruges som betegnelse for den ikke-specifikke formaning og optræder i mange nytestamentlige tekster, særlig i brevlitteraturen, som Paulus' breve. Hele Jakobsbrev er f.eks formanende. Parænesen findes dog også udenfor det bibelske univers, hos f.eks de sene epikuræere og i stoicismen, og brevene i Det Nye Testamente henter sine afsnit fra samme litterærer tradition som dem. 

Disse formaninger er normalt almengyldige og kan virke banale, men har tydeligvis, som det ses af udbredelsen, haft en vigtig funktion, som opmundtring og påmindelse til at leve det rette liv.

Karakterisering 

Parænesen karakteriseres ofte ved tre forhold:
 Ikke situationsbestemt: Det vil sige en formaninger til en adfærd, som man derfor altid bør praktisere.
"Vær altid glade." – 1 Thess 5,16
 Konventionel moral: Det vil sige en moral der allerede er kendt og accepteret på forhånd. 
"Kødets gerninger er velkendte: Utugt, urenhed, udsvævelser..." – Gal 5,19
 Kompositorisk tilfældig: Den formanende tekst syntes ikke at være logisk opbygget, men blot en række henvisninger til et moralsk univers.
"Kærligheden skal være oprigtig. Afsky det onde, hold jer til det gode." – Rom 12,9

Dyds- og lastekataloger og hustavler 
Særlige typer af formaninger er de såkaldte dyds- og lastekataloger, hvor der remses en række dyder eller laster op, som man så enten skal bestræbe sig på eller holde sig fra. I det nye testamente findes de adskillige steder, som Gal 5,19-23:

Hustavlerne 
En anden typer er hustavlerne, hvor der gives formaninger til henholdsvis husfaderen, hustruen, børnene og slaverne, som f.eks. i Kolossenserbrevet 3,18-22: 

Teologi
RS

RS kan blandt andet henvise til:

 Steder
 Republikken Serbien – europæisk land (ISO 3166-1-kode: RS)
 Republikken Slovenien – europæisk land
 Republika Srpska – den ene af de to delstater i Bosnien-Hercegovina
 Rio Grande do Sul – delstat i Brasilien (ISO 3166-2-kode: BR-RS)

 Andet
 RuneScape – en computerspil
 RS-virus – respiratorisk syncytialvirus, sygdomsfremkaldende virus,
 .rs – internetdomæne for Serbien
Riga Slot

Riga Slot () er et slot ved bredden af floden Daugava i den lettiske hovedstad Riga. Slottet blev grundlagt i 1330 på stedet, hvor de første fæstningsværker i Riga tidligere var placeret. Denne bygning blev indgående renoveret mellem 1497 og 1515. Under svenskernes herredømme blev rummelige tilbygninger opført i 1641. Fæstningen blev løbende udvidet og ombygget mellem det 17. og 19. århundrede. På et tidspunkt i 1930'erne foretog arkitekten Eižens Laube nogle renoveringer. Den lettiske regering bekendtgjorde i 1938, at stedet skulle være residens for regeringen. I dag er det den lettiske præsidents officielle bolig, ligesom det også huser flere velanskrevne museer, bl.a. Letlands nationalhistoriske museum.

Slotte i Letland
Residensslotte
Slot
Borge i Letland
Lysende natsky

Lysende natskyer er et atmosfærisk fænomen der forekommer i dybt tusmørke. De iagttages oftest i sommermånederne på nordlige og sydlige breddegrader mellem 50° og 70°.

Det er de højeste skyer i Jordens atmosfære og befinder sig i mesosfæren i højde på omkring 85 km. De er kun synlige når de rammes af sollys der kommer fra under horisonten, samtidig med at beskueren og den nedre del af atmosfæren er i Jordens skygge; ellers er skyerne for tynde til at kunne ses. Lysende natskyer er et meteorologisk fænomen der ikke er helt forstået. Skyer kan i almindelighed ikke nå så store højder og dermed så lave lufttryk.

Som forklaring blev det engang foreslået at de bestod af støv fra vulkanudbrud eller meteorer, men lysende natskyer vides nu hovedsageligt at bestå af vandis (bekræftet af satellitten UARS). De lader til at være et ret nyt fænomen – første gang beskrevet i 1885, kort efter udbruddet af Krakatoa – og det er blevet foreslået at de kunne have med klimaændringer at gøre. Mindst én forsker, Michael Stevens fra det amerikanske Naval Research Laboratory mener at udstødning fra rumfærger måske bidrager til dannelsen af lysende natskyer. Fotografier har desuden vist at visse skyer af vragdele fra rumfartsulykker er blevet forvekslet med lysende natskyer. Nogle mener at en overgang til brintsamfundet ville øge antallet af lysende natskyer i fremtiden på grund af store udledninger af vanddamp.

Lysende natskyer kan studeres fra jorden, fra rummet og in situ fra forskningsraketter, men er for høje til at kunne nås med vejrballoner. Lysende natskyer blev første gang registreret fra rummet af et instrument på satellitten OGO-6 i 1972. For mere nylig har den svenske satellit Odin, opsendt 2001, undersøgt dem indgående. Satellitmissionen AIM der blev opsendt i 2007 har til formål at udforske lysende natskyer.

I 2006 meddelte forskere på projektet Mars Express at de havde fundet skyer af kuldioxid der minder om lysende natskyer, over Mars, og at disse nåede højder på 100 km over planetens overflade.

NASA har i 2009 en planlagt opsendelse af Charged Aerosol Release Experiment (Care) for yderligere undersøgelse af lysende natskyer  .

Se også 

 Tunguska-eksplosionen

Noter

Eksterne henvisninger 
 Lysende natskyer topper nu. DMI 
 Sæson for lysende natskyer- Word dokument Københavns Universitet
 Strange Clouds  NASA
 Aeronomy of Ice in the Mesosphere (AIM) 

Meteorologi
Skyer
Theodor Lipps

Theodor Lipps (født 28. juli 1851 i Wallhalben, død 17. oktober 1914 i München) var en tysk filosof og psykolog i det sene 1800-tal; han var da en af hovedkræfterne inden for psykologismen i Tyskland. 

Lipps promoverede i Leipzig hos Wilhelm Wundt. Efter en tid som lærer i Bonn (1877–90) og et professorat i Breslau (1890–94) blev han kaldet til universitetet i München (1894–1914), hvor han fulgte efter Carl Stumpf i lærestolen for systematisk filosofi.

Lipps virkede især inden for området psykologisk æstetik. Til hans betydeligste arbejder hører Grundtatsachen des Seelenlebens, 1883 ("Grundlæggende kendsgerninger vedrørende sjælelivet") og Raumästhetik und geometrisch-optische Täuschungen, 1897 ("Rumæstetik og geometrisk-optiske bedrag").

Sent i livet adopterede han ideer fra Husserl. Da nogle af hans studenter ikke brød sig om hans psykologisme, slog de sig sammen med nogle af Husserls studenter og dannede en gren af fænomenologien: Essensernes fænomenologi.

De logiske love opfattede han som naturlove for vores tænkning og forbandt en viljens æstetik til kunstnerisk frembringelse med en teori om indføling (ty. Einfühlung ) Han anså den analyserende psykologi som grundvidenskab for logik, etik og æstetik.

Sigmund Freud var en stor beundrer af Theodor Lipps, som var en vigtig støtte for ideerne om det ubevidste og empatien.

Indføling, empati
I Wikipedias artikel om empati nævnes Theodor Lipps:
Ordet empati stammer fra græsk og kommer af en – ind og patos – følelse. Det var den tyske filosof Theodor Lipps, der knæsatte indfølingen eller empatien som et nøglebegreb i forsøget på at forklare, hvordan vi er i stand til at leve os ind i hinandens følelsesliv. Ifølge Lipps er empatien en følelse, der opleves som om den ikke tilhører os selv, men i stedet hører til en person eller et objekt uden for os selv. På denne måde kan vi have den særegne oplevelse at have basale følelser som sorg, glæde og vrede, som pludselig hidrører fra en anden. Følelsen er stadig vores egen: vi registrerer den andens følelse og er derefter i stand til selv at indoptage og udtrykke den på en distinkt måde. Igennem evnen til empati kan man få adgang til andre menneskers følelsesliv, hvilket dog ikke er det samme som at føle som dem; men ikke desto mindre er det muligt at nå til en indsigt i, hvordan formen af deres følelser tager sig ud.

Værker
 Grundtatsachen des Seelenlebens. 1883.
 Grundzüge der Logik. 1893.
 Raumästhetik und geometrisch-optische Täuschungen. 1897.
 Komik und Humor. 1898.
 Die ethischen Grundfragen: Zehn Vorträge. 1899.
 Vom Fühlen, Wollen und Denken. 1902.
 Leitfaden der Psychologie. 1903.
 Ästhetik. 1903–1906.
 (som oversætter):  David Hume: Ein Traktat über die menschliche Natur''

Se også 
 Om Indføling

Noter

Eksterne henvisninger 
 Enkelte tekster af Lipps i original 
 Theodor Lipps hos Project Gutenberg
 Dan Zahavi (2010): Empathy, Embodiment and Interpersonal Understanding: From Lipps to Schutz. Inquiry Vol. 53, No 4, 285-306.

Psykologer fra Tyskland
Filosoffer fra Tyskland
Oversættere fra Tyskland
Tyskere i 1800-tallet
Tyskere i 1900-tallet
Faglitterære forfattere fra Tyskland
Steve Wozniak

Stephen Gary "Steve" Wozniak (født Stephan den 11. august 1950) er sammen med Steve Jobs og Ronald Wayne grundlæggerne af IT-virksomheden Apple. Wozniak og Jobs startede fra bunden og byggede sammen Apple op til en stor virksomhed.

I 1985 forlod Wozniak selskabet og har siden beskæftiget sig med undervisning, forskellige teknologiske sideprojekter samt en del velgørenhed.

Eksterne henvisninger 

 Steve Wozniaks hjemmeside på Woz.org
 Interview med Steve Wozniak  på Digital Village Audio Archives
 Failure magazines interview med Steve Wozniak 

Personer med tilknytning til Apple Inc.
Erhvervsfolk fra USA
Frimurere fra USA
Iværksættere fra USA
Amerikanere i 1900-tallet
Amerikanere i 2000-tallet
Velfærdsminister

Velfærdsminister er den øverste politiske og administrative leder af Velfærdsministeriet, der blev oprettet i 2007 af VK-regeringen.

Karen Jespersen blev den førstudnævnte minister.

Politiske embeder
Velfærdsministeriet
Ain't Too Proud to Beg

"Ain't Too Proud to Beg" er en 1966 sang, der blev skrevet af Norman Whitfield og Edward Holland, Jr. Den blev et hit for The Temptations, hvor den blev produceret af Norman Whitfield. Sangen er blevet genindspillet af mange forskellige artister, siden den kom frem i 1966, herunder Rick Astley, Willie Bobo, Count Basie og hans orkestre, J. J. Jackson, The J. Evans Band, Ben Harper, Phil Collins og The Rolling Stones.

The Temptations version 

I 1966 havde Motown artist, sangskriver, og producer Smokey Robinson rollen som producer for The Temptations, hvor de havde hits som for eksempel My Girl . Norman Whitfield, en kommende sangskriver og producer for Motown, havde arbejdet sammen med The Temptations på singlen "Girl (Why You Wanna Make Me Blue)", (1964). Han lavede et instrumentalt nummer, og hyrede sangskriveren Edward Holland, Jr. til at skrive sangens tekst, og resultatet blev "Ain't Too Proud to Beg".

Teksten fortæller om bønnen for en ny chance hos sin elsker/elskerinde med linjen: ”I know you wanna leave me/but I refuse to let you go”. Den går videre med: "Ain't too proud to beg" (ikke for stolt til at bede) eller "Plead" (bønfalde) sin elsker/elskerinde om at blive . The Temptations var fornøjet over kompositionen, hvor de følte at sangens blues inspireret melodi, ville hjælpe dem med at forny deres lyd.

Singlen blev udgivet den 3. maj 1966, hvor den gik ind på en 1. plads på R&B charts, men kom kun ind på en plads 13. på den amerikansk chart, hvor den var i fire uger. I England kom den ind på en 21. plads.

The Rolling Stones version 

The Rolling Stones var et af de bands, der lavede et cover nummer ud af sangen. De havde valgt "Ain't Too Proud to Beg" som et af numrene til deres It's Only Rock 'n' Roll album fra 1974.

Musikerne der indspillede sangen var følgende. Mick Jagger sang, mens Keith Richards og Mick Taylor spillede de elektriske guitarerne. Bass blev spillet af Bill Wyman, og Charlie Watts spillede trommerne. Klaveret og klarinet blev spillet af Billy Preston, mens koklokken på nummeret blev spillet af Ed Leach. Koret bestod af Richards og Taylor .

Ligesom The Temptations version fik dette cover nummer en god placering. "Ain't Too Proud to Beg", der havde "Dance Little Sister" som b-side, fik en 10. plads på den engelske chart, mens den kun fik en 16. plads i USA.

Eksterne henvisninger 
The Temptations ”Ain't Too Proud to Beg”
Se The Temptations ” Ain't Too Proud to Beg” live fra 1966
The Rolling Stones officielle tekst “Ain't Too Proud to Beg”
 Se The Rolling Stones “Ain't Too Proud to Beg” fra live 2002
Facts om The Rolling Stones “Ain't Too Proud to Beg”

Fodnote 

Rolling Stones-sange
Singler fra 1966
Motown-singler
JP Explorer

JP Explorer er et koncept udviklet af Jyllands-Posten (JP), hvormed der laves oplevelsesreportager inden for et givent koncept, hvor skiftende journalister og fotografer (tilsammen kaldet exploratører) rejser rundt i et lille hold. Den første ekspedition var 19. august 1998 – 31. december 1999 og hed 500 dage verden rundt, hvor skiftende journalister rejste jorden rundt i en Toyota LandCruiser.
Siden er det blevet til næsten 30 ekspeditioner, hvor den seneste er Galathea 3. Gennem alle ekspeditionerne har exploratørerne dagligt skrevet på Jyllands-Postens bagside.

Referencer 

Ekspeditioner
Aviser fra Danmark
Jyllands-Posten
Województwo łódzkie

Województwo łódzkie () er en administrativ enhed i det centrale Polen, en af 16 provinser skabt efter den administrative refom i 1999. Voivodskabets hovedstad er Łódź. Voivodskabet Łódźsk har et areal på 18.219 km2 og 2.448.713 indbyggere(30.6.2020), befolkningstætheden er på 134,4 personer pr km2.

Voivodskabet Łódźsk grænser op til voivodskabet Masovien mod nordøst, Święty Krzyż) mod sydøst, voivodskabet Schlesien mod syd, voivodskabet Opole, voivodskabet Storpolen mod vest og voivodskabet Kujavien-Pommern mod nord.

Łódźsk voivodskab var en del af tre historiske regioner i Polen: Masovien mod øst, Storpolen mod vest og Lillepolen mod sydøst, omkring Opoczno.

Landsby i Łódźsk 
 Skotniki (Aleksandrów Kommune)

Galleri

Se også 
 Pilica (flod)

Kilder

Eksterne henvisninger 

 Województwo łódzkie – turisme 

Lodzkie, Wojewodztwo
The Temptations

The Temptations er en legendarisk amerikansk soul-gruppe, som regnes for en af de bedste mandlige sanggrupper i 1960'erne, meget takket være sine harmoniske melodier.

The Temptations blev startet omkring 1960 i Detroit, Michigan, USA, og var en sammensmeltning af to ulige grupper. Temptations bestod i begyndelsen af Otis Williams, Elbridge Bryant, og Melvin Franklin fra gruppen The Distants, og fra gruppen The Primes kom medlemmene Eddie Kendricks, Paul Williams og Kell Osborne. 

Der var store forandringer i gruppens sammensætning gennem karrieren, blandt andet overtog David Ruffin stemmen som tenor efter Bryant i 1964. 
Blandt Temptations store hits er «My Girl» og «Cloud Nine».

The Temptations fortsatte en stund i 1970'erne, men det var i 1960'erne, at gruppen havde sin bedste tid. Siden 1980 har de haft enkelte genforeningskoncerter.

Gruppens nuværende sammensætning består af Otis Williams, Ron Tyson, Terry Weeks, Larry Braggs og Willie Green.

Udvalgt Diskografi

Singler 
 1965: "My Girl" (US # 1, R&B #1)
 1968: "Ain't Too Proud to Beg" (US # 13, R&B #1)
 1968: "Cloud Nine" (US # 6, R&B # 2)
 1968: "I'm Gonna Make You Love Me" (med Diana Ross & The Supremes) (US # 2, R&B # 1)
 1969: "I Can't Get Next To You" (US # 1, R&B # 1)
 1971: "Just My Imagination (Running Away With Me)" (US # 1, R&B # 1)
 1972: "Papa Was a Rollin' Stone" (US # 1, R&B # 5)

Albums 
 1966: Greatest Hits (US #5)
 1967: Temptations Live! (US #10)
 1967: The Temptations with a Lot o' Soul (US #7)
 1968: Diana Ross & the Supremes Join the Temptations (med Diana Ross & The Supremes) (US #2)
 1968: TCB (avec Diana Ross & The Supremes) (US #1)
 1969: Cloud Nine (US #4)
 1969: Puzzle People (US #5)
 1972: All Directions (US #2)
 1973: Masterpiece (US #7)

Temptations, The
Temptations, The
Temptations, The
Soulsangere
Musikgrupper fra 1960
Mudvayne

Mudvayne er et amerikansk heavy metal-band. Deres musik er blevet beskrevet af trommeslager, Matt McDonough, som math-metal.

Mudvayne er et amerikansk metal band fra Peoria Illinois. Bandet blev dannet i 1996. Bandet består af grundlæggeren og frontfiguren Chad Gray, guitaristen Greg Tribbett, bassisten Ryan Martinie og trommeslageren Matthew McDonough. De er signeret af Epic Records, har udgivet 3 studie albums, to dvd'er og arbejder på et nyt album (2008).

Mudvayne blev kendte på deres album L.D. 50 (Lethal Dosage 50 (dødelig dosis)) som kom op på en 85'ende plads på 'Billboard 200' og er siden blevet certificeret med guld af RIAA. Singlen Dig fra albummet har vundet MTV2 prisen ved MTV video Music Awards 2001, det var første gang de blev afholdt. I 2006 blev Mudvayne nomineret for 'Best Metal Performance' til Grammy uddelingen med singlen Determined fra bandets 2005 studie album Lost and Found. Mudvayne har fem guld certifikater fra RIAA og har solgt næsten 2 millioner albums i USA.

Studiealbum 
 L.D. 50 (2000)
 The End of All Things to Come (2002)
 Lost and Found (2005)
 The New Game (2008)
 Mudvayne (2009)

Heavy metal-grupper
Alternative metal-grupper fra USA
Nu metal-grupper
Musikgrupper fra 1996
Kuku Agami

Kuku Agami (født i 1977 i Hørsholm, Danmark) er en  hiphopper og rapper af afrikansk afstamning, og  er bror til Al Agami og Joseph Agami, der ligeledes er rappere. 

Han er statsløs flygtning under FNs beskyttelse og bor i Danmark. 

Hans far Agofe John Bart Onzima II Agami  er Agofe(konge) af Det Centralafrikanske kongedømme Lado, som i øjeblikket er et besat område fordelt på de tre omkring liggende lande, Uganda, Congo og Sydsudan.  Han måtte flygte fra Afrika og Idi Amin i 1975 og bosatte sig i Danmark sammen med sin kone, Kuku´s mor Sally Salome Yisa Agami og hans to ældre søskende Aleni(Al Agami) og Maturu.

Kuku Agami begyndte at rappe 1989 i gruppen QED (Quite Easily Done posse) som bestod af hans storebror, Joseph, og to ældre fætre, Agaba og Alege.

Nogle år senere ændre gruppen navn til Al Agami & The Agony Brothers. Gruppen har optrådt på Roskilde Festival og været support til CMW (Comptons Most Wanted), Das Efx&Redman og The Fugees koncerter i København.

Gruppen nåede også at turnere med Soon E Mc, et af Frankrigs største hiphop-navne i 1990'erne.

Kukus første optræden på plade var i 1993 på hans storebrors Grammyvindende album "Covert Operations", som udkom på på Mega Records.

Efter det kom Kuku ind på Københavs live-musikscene hvor han spillede med Clements Blue Corner, Pass the Butter, Yeah right og udgav plade som en del af det legendarisk Acid jazz band Organic Paste.

Han har medvirket i den danske voksen-dukkejulekalender Yallahrup Færgeby, hvor han lægger stemme til Pizzamanden og Tupac Shakur, hovedpersonen Alis idol. Derudover kan det nævnes, at han sang med Anna i 4. liveshow af X Factor 2010 med sangen "American Boy".

Eksterne henvisninger 
 

Sangere fra Danmark
Præceptiv

Præceptiv betyder ufravigelig og er et begreb, der oftest anvendes om bestemmelser i love inden for privatrettens område. Præceptiv er antonym til deklaratorisk, 

En præceptiv lovbestemmelse er gældende, selvom de berørte parter indbyrdes har lavet en anden aftale. Man kan således ikke på forhånd give afkald på de rettigheder, man måtte have i henhold til bestemmelsen.

Formålet med en præceptiv lovbestemmelse kan være at varetage almindelige samfundshensyn, f.eks. hensynet til den fri konkurrence, eller at sikre den svagere part i en aftale visse mindsterettigheder. Det kan eksempelvis i et ansættelsesforhold være mellem en lønmodtager og en arbejdsgiver. Sidstnævnte bestemmelser siges at være beskyttelsespræceptive. En beskyttelsespræceptiv bestemmelse kan kun fraviges, såfremt den svage part stilles bedre end foreskrevet i loven.

Deklaratorisk 
Et antonym til præceptiv er deklaratorisk, der betyder fravigelig. En deklaratorisk lovregel kan fraviges ved aftale; fx er købelovens regler om handelskøb deklaratoriske; det følger af købeloven § 1.

Litteratur 
Bo von Eyben: Juridisk Ordbog. 14. udgave. 2016. Karnov Group.

Referencer 
Jura
Retsvidenskab
Juridiske begreber